Sayyid Aliyul Hussain Al-sistani

A ranar ta 9 ga watan Rabi'ul Auwal a shekarar 1949 Hijriyya aka haifi Ayatullahil Uzma Sayyid Aliyul Hussaini Al-Sistani a garin Mashhad ɗin Jamhuriyyar Musulunci ta Iran .

Sayyid Sistaniy yana zaune ne a birnin Najaf tun 1952 , wadda ita ce cibiyar manyan makarantun ilimin Addini da ake kira Hawza kuma yana ɗaya daga cikin manyan mutane masu fada a ji a ƙasar Iraki sakamakon gwaggwaɓar hidimarsa ga Addini da al'ummar , kuma ya taka rawa sosai a sauye-sauyen siyasa da dama bayan sauyin tsarin mulkin ƙasar a shekara ta 2003 miladiyya, kuma jaridun Turai sun yi masa lakabi da "Shi'a Dalai Lama" saboda matsayinsa. An saka shi a cikin jerin "Musulmai  Ɗari biyar mafiya tasiri" galibi a matakin goman farko tun 2009. A cikin shakarar 2005 an saka sunansa a cikin manyan masu tunani ɗari 100 na Duniya . A shekarar 2005 da 2014, an kuma ba shi lambar yabo ta Nobel saboda ƙoƙarinsa na samar da zaman lafiya. 

Ya kuma kasance ma'abocin fatwar Jihadin kare kai da aka yi a 2014 a ƙasar Iraqi, wanda albarkar wannan fatawa tashi aka kori mayaƙan ISIS ka aka samu nasara a kansu .
Ya bada gudummawa babba wajen dakushe fitintinu da faɗace mabanbanta tsakanin bangarori mabanbanta na ƙasar Iraqi , wannan tasa ya zama abun girmamawar duk mutanen kasar daga kowanne irin ɓangare da Aƙida suke .

Sayyid Sistaniy Almajiri ne ga marigayi Ayatullahil Uzma Sayyid Abul Ƙasimul Khu'i, Sheik Husain Alhilli , Sayyid Hussain Burujardi da Sayyid Mahdiyul Asfagani da wasunsu , kuma ya cigaba da jan ragamar matakin Marja'iyya mafi girma da Hauza Ilmiyya tun bayan wafatin Ayatullahil Uzma Sayyid Abul Ƙasimul Khu'i da Sayyid Sabxawariy (Rahimahumallah) .

Allah Tsaka ya kara masa lafiya da nisan kwana ya kuma ƙara kareshi daga sharrin maƙiya da mahassada.

Manazarta